ทางเข้าร้านหายากนิดหน่อย เข้าทางซอยเล็กๆตรงร้านสรวลหรรษา มาเจอร้านโดยบังเอิญหลังจากเข้ามาหาของกินที่ตลาดบีบ็อกส์ ขากลับลองออกอีกทางก็เลยผ่านหน้าร้านมีไฟสวย เล็งไว้ว่าต้องมาลองคราวหน้า บรรยากาศร้านดีมาก ปิดร้านจัดงานแต่งเก๋ๆได้เลย อาหารก็อร่อยและไม่แพงเกินไป มีไก่ลาเวนเดอร์ต้องรอ 40 นาทีเลยไม่ได้สั่ง ถ้าจะกินคงต้องโทรสั่งช่วงหน้า ขนมหวานมีให้เลือกหลายอย่าง วันที่ไปจิ้มอะไรก็หมดซะงั้น อยากลองสวีทโปเตโต้โทสต์มาก แต่ดันหมด ช็อคโกแลตเค้กอร่อยมาก เข้มข้น ไส้ชูครีมเหมือนเอแคลร์ พุดดิ้งนี่บางคนชอบ แต่เราไม่ชอบ เหมือนขนมปังเยอะไป ไส้พุดดิ้งแข็งไป รวมๆแล้วดีงาม มากินได้ทั้งมื้อกลางวันและเย็น